jkorsvik/nowiki_second_scrape_merged huggingface dataset:
Yngve Andersen

Yngve Andersen (født 1985 i Flekkefjord) er en rockemusiker/låtskriver/produsent fra Bergen. 


== Biografi ==
Yngve Andersen er låtskriver, produsent og multimusiker for hardcorebandene Jeroan Drive og Girl Army, punkbandet Blood Command, samt duopunk-banden Hot Nuns.
Andersen har også sitt eget bergensbaserte plateselskap; Loyal Blood Records


== Diskografi ==


== Referanser ==
Skogfoss

Skogfoss (skoltesamisk: Reäʹmalkuõšǩǩ, nordsamisk: Reamal, kvensk: Hakokoski) er et sted ved Pasvikelva i Sør-Varanger kommune i Finnmark. Skogfoss ligger ca. 60 km sør for Kirkenes. Stedet ligger også svært nær Russland, da det bare er ca. 300 meter over elven til nabolandet. Skogfoss har blant annet en butikk og en gourmetrestaurant som heter Pasvik Taiga, de har også en demning der Skogfoss kraftverk holder til.


== Forsvarets tilstedeværelse ==
Ved Skogfoss lå også en av grensestasjonene på den norsk-russiske grensen frem til 17. juni 2014, da forsvarsminister Ine Eriksen Søreide formelt åpnet Grensestasjon Pasvik. 
Pasvikkompaniet er ett av to grensekompanier, og de løser grensevaktoppdraget i den sørlige delen av grensen mot Russland, med utgangspunkt i en stor grensestasjon på Svanvik og ulike installasjoner i Pasvikdalen, inkludert Skogfoss. Grensejegerne i Pasvikkompaniet har begrenset politimyndighet. 


== Referanser ==
Idar Kjølsvik

Idar Kjølsvik (født 19. november 1968 på Skogn i Nord-Trøndelag) er en norsk professor, teolog og politiker. Han studerte teologi i Tyskland som elev av prof. em. Jürgen Moltmann ved Eberhard-Karls-Universität i Tübingen, Tyskland. Han er ansatt som professor ved Nord universitet i Levanger. I 2019-2020 arbeidet han som gjesteprofessor ved universitetet i Princeton Princeton Theological Seminary i USA. 
Etter endt studium i Tübingen og Oslo, kom Kjølsvik til Levanger i 1996 som førsteamanuensis i KRL ved daværende Høgskolen i Nord-Trøndelags avdeling for Sykepleier-, ingeniør- og lærerutdanning. Da ble han med i Det teologiske menighetsfakultets forskerutdanningsprogram og i 2006 forsvarte han sin doktoravhandling i teologi. Kjølsvik har skrevet en rekke bøker på flere områder og er en aktiv spaltist og foredragsholder.  
Idar Kjølsvik er gift med Sabine Anja Kjølsvik, f. Schray, sokneprest i Levanger kirke. De har fire barn og er bosatt i Levanger.
Hans professorat er i KRLE ved Fakultet for lærerutdanning, kunst og kulturfag, ved Nord universitet sin hovedcampus Trøndelag, i Levanger.


== Bibliografi ==
Kreuz und Auferstehung als Geschichte – und Gegenwart? 2006 Doktoravhandling, 349 sider, ISBN 82-7456-480-4
Åpenbaringsforståelse for eksamenskandidater – en fagdidaktisk refleksjon over åpenbaringsforståelsens betydning for systematisk-teologisk oppgaveskriving Ung teologi 1998 (Volum 34-3, side 33-34)
Jürgen Moltmanns liv og teologi : en innføring Ung teologi 1997 (Volum 30-3, side 17-25)
Teologiens babylonske fangenskap: om teologiens enhet og nødvendigheten av å finne et teologisk historiesyn Artikkel i Ung Teologi 1995 (Volum 28-2, side 100-116)


== Referanser ==


== Eksterne lenker ==
(no) Publikasjoner av Idar Kjølsvik i forskningsdokumentasjonssystemet CRIStin
(no) Publikasjoner av Idar Kjølsvik i BIBSYS
Idar Kjølsvik på HINTs nettsider
Om Idar Kjølsviks doktordisputas på HINTs nettsider
Sammendrag av doktoravhandling på Menighetsfakultetets nettsider
Liste over fotballklubber i England

Her er liste over alle fotballklubbene i England fra Premier League til Conference National.


== Engelske fotballklubber sortert etter ligaer og divisjoner ==
Premier League er den øverste ligaen og divisjonen i engelsk fotball. I 2007/08-sesongen har denne divisjonen disse 20 klubbene.The Football League er den nest øverste ligaen i engelsk fotball. Den består av 3 divisjoner.
Football League Championship er den øverste divisjonen i The Football League, og den nest øverste divisjonen i engelsk fotball. I 2007/08-sesongen har denne divisjonen disse 24 klubbene.Football League One er den nest øverste divisjonen i The Football League, og den tredje øverste divisjonen i engelsk fotball. I 2007/08-sesongen har denne divisjonen disse 24 klubbene.Football League Two er den tredje øverste divisjonen i The Football League, og den fjerde øverste divisjonen i engelsk fotball. I 2007/08-sesongen har denne divisjonen disse 24 klubbene.Football Conference er den tredje øverste ligaen i engelsk fotball. Den består av 3 divisjoner.
Conference National, i 2007/08-sesongen blir den av sposorgrunner kalt Blue Square Premier, er den øverste divisjonen i Football Conference, og den femte øverste divisjonen i engelsk fotball. I 2007/08-sesongen har denne divisjonen disse 24 klubbene.Conference North (ofte referert til som Blue Square North av sponsorgrunner) er det 6. nivået i engelsk fotball, sammen med Conference South. Ligaen har 22 lag:
Conference South (ofte referert til som Blue Square South av sponsorgrunner) er det 6. nivået i engelsk fotball, sammen med Conference North. Ligaen har 22 lag:


== Engelske fotballklubber sortert alfabetisk ==
A

B

C

D

E

F

G

H

I

K

L

M

N

O

P

Q

R

S

T

W

Y

Fotnote

1 Klubben er fra Wales, men spiller i det engelske ligasystemet.
Gibson Explorer

Gibson Explorer hadde sin debut i 1958, da kjent som Futura. Den bø på et nytt radikalt, futuristisk design, mye likt dens tvilling, Flying V. På grunn av dårlig kommersiell suksess sluttet Gibson å produsere den i 1959. Produksjonen ble gjenopptatt i 1975 etter at andre gitarselskaper produserte vellykkete versjoner av den.


== Se også ==
Gibson Moderne
Gibson Flying V
Jürgen Moltmann

Jürgen Moltmann (født  8. april 1926 i Hamburg) er emeritert professor i protestantisk teologi ved Eberhard-Karls-Universität i Tübingen. Han har preget deler av nyere protestantisk teologi, særlig eskatologien (læren om de siste ting og tider), øko-teologien og frigjøringsteologien. Han er gift med den feministiske teologen Elisabeth Moltmann-Wendel.


== Sentrale verker ==
I 1964 utkom verket Theologie der Hoffnung, som gav Moltmann en internasjonal anerkjennelse. I 1972 kom Der gekreuzigte Gott, hans sterkt trinitarisk pregede kristologi, og i 1975 Kirche in der Kraft des Geistes som er en  ekklesiologi som forklarer Kirken som et samfunn sterkt preget av Jesu ånd. 
I 2006 utgav Moltmann sin selvbiografi Weiter Raum: Eine Lebensgeschichte.


== Referanser ==


== Litteratur ==
Kreuz und Auferstehung als Geschichte – und Gegenwart? : die Bedeutung des Geschichtsverständnisses für die Lehre vom Christus Praesens in Jürgen Moltmanns Theologie / Idar Kjølsvik 2006 ISBN 82-7456-480-4


== Eksterne lenker ==
Artikel om Moltmann i The Boston Collaborative Encyclopedia of Modern Western Theology
Jürgen Moltmann i Theopedia (konservativt kalvinistisk perspektiv)
Winterbach

Winterbach er en kommune med 8000 innbyggere i Rems-Murr-Kreis ved Stuttgart i Baden-Württemberg i Tyskland. Tidligere var kommunen preget av jordbruk og håndverk, nå en del av stor-Stuttgart.


== Referanser ==


== Eksterne lenker ==
Offisielt nettsted 
(en) Winterbach (Remstal) – kategori av bilder, video eller lyd på Commons
Tony Brown

James Anthony «Tony» Brown (5. januar 1950 på Isle of Man) var statsministeren (Chief Minister) på Man fra 14. desember 2006 til 11. oktober 2011. Han etterfulgte Donald Gelling. Han er også medlem av House of Keys for Castletown.
Tony Brown ble utdannet ved Castle Rushen og har siden vært elektriker, og er fortsatt eier av Tony Brown Electrics i Castletown. Han ble valgt som et medlem av Castletown Commissioners i 1976, ble Formann i 1980 før han ble valgt som Castletowns medlem for House of Keys, et av kamrene i Mans parlament, i 1981 ved første forsøk. I 2000 ble han beseiret i et forsøk på å bli Talsmann (Speaker) av House of Keys av David Cannan. Han ble isteden Visetalsmann (Deputy Speaker). Etter parlamentsvalget i 2001 ble han valgt til Talsmann og i januar 2002 æren som Visepresident av Tynwald.
Han ble gjenvalgt i november 2006 som medlem av House of Keys og slo da Roy Redmayne med 915 mot 335 stemmer. Det var rykter om at han ville stille som statsminister, men da nominasjonene ble lagt fram sto ikke hans navn på listen. I de påfølgende avstemningene ble hverken Steve Rodan, John Shimmin eller David Cannan valgt. Nominasjonene ble da gjenåpnet og med Tony Brown som eneste kandidat. Hans nominasjon ble bekreftet av Tynwald torsdag 14. desember 2006 og mottok 26 stemmer. Viseguvernøren utpekte ham som statsminister senere den samme dagen. Han gikk da av som Talsmann for House of Keys slik loven krever.


== Regjeringsposisjoner ==
Minister for helse og sosial sikkerhet, 1986-1989
Minister for lokalstyre og miljø, 1989-1994
Minister for turisme og underholdning, 1994-1996
Minister for transport, 1996-2001
Statsminister, 2006-2011


== Referanser ==
Puck

Se Puck (TV-program) for det norske TV-programmet og Puck (magasin) for det amerikanske vittighetsbladet
En puck er en hard, oftest svart plate som blir brukt i ishockey. Den er laget av gummi, og sklir på isen. Pucken skal være 7,62 cm (3 tommer) i diameter og 2,54 cm (1 tomme) tykk. Den skal veie innenfor 156–170 g (5,5–6,0 ounces).


== Referanser ==
Tunevannet

Tunevannet er en innsjø som ligger på Tunøya i Sarpsborg kommune i Viken. Det har et areal på 2,37 km² og ligger 40 meter over havet. Vannet har utløp via Stenbekken, som renner mot vest til Pinåsevja i Vestvannet.


== Økologi ==
Vannet i innsjøen er relativt næringsrikt. Tiltak for å stoppe den økende eutrofieringen har blitt satt i gang de senere årene; utfisking av stor rovfisk (først og fremst gjedde) og brasme er et av dem. Tendensen synes i 2005-6 å være snudd; sterkt bedret siktdybde og avtakende forekomst av blågrønnalger bekrefter dette.


== Fisk i Tunevannet ==
Gjedde
Abbor
Mort
Brasme
Gjørs er satt ut; fangst av toåringer høsten 2007 tyder på gyting.
Laue
Hork
Sørv, ikke fanget før 1990-tallet. Trolig satt ut.
Ål


== Friluftsliv ved Tunevannet ==
Tunevannet er et populært badested om sommeren; sandstrender finnes flere steder. Badeanlegg tilrettelagt for funksjonshemmede er lokalisert ved Prestegårdstangen, vis-à-vis fylkesvei 118 og Tune kirke. Flytebrygge med stupetårn finnes også. Både Sarpsborg Roklubb, og Sarpsborg og omegn jeger- og fiskerforening (SOJFF) har sine anlegg ved innsjøen. Lekeapparater for barn, grillanlegg og fotballbane finnes i Landeparken på nordsiden av parkeringsplassen ved Prestegårdstangen.


== Referanser ==
Grand Island (band)

Grand Island er et norsk band med base i Oslo. 
Medlemmene kommer fra bl.a. Moss og Sørumsand. De gav ut sin første CD Say No To Sin på selskapet Racing Junior tidlig høsten 2006. Dette albumet ble mikset av Steven Macdonald og Ken Sluiter. Musikken er en blanding av en rekke musikksjangere. Ifølge Grand Island selv går det under «hardsoul-bluegrass-disco». Debutalbumet ble tatt godt imot og var med på mange lister over de beste albumene i 2006. Andrealbumet Boys and Brutes ble utgitt 7. april 2008. Songs From Östra Knoll 1:22 ble utgitt i 2010 og inneholdt låtene «Angelila» og «Suffer (Lid, min kjære)», sistnevnte med Janove Ottesen fra Kaizers Orchestra på gjestevokal. I 2013 kom albumet Della Loved Steve, som inneholder bandets mest streamede låt, «Oh, You Know Me Well».Bandet har mottatt to Spellemann-nominasjoner, blant annet for beste album. Bandet har spilt på SXSW og Eurosonic.Vokalist og gitarist Espen Gustavsen spiller også i bandet Johnny Cane Band sammen med blant annet Terje Krumins fra Superfamily.	


== Nåværende bandmedlemmer ==
Nils Ulset Brodersen – Trommer / Perkusjon
Jon Iver Helgaker – Tangenter / Vokal
Espen Gustavsen- Vokal / Gitar
Pål Gustavsen – Banjo / Gitar / Vokal
Eirik Iversen – Bass (Fra 2008)


== Tidligere bandmedlemmer ==
Inge Kristian Brodersen – Bass (Til og med Boys and Brutes 2008)


== Diskografi ==
Say No to Sin (2006)
Boys and Brutes (2008)
Songs From Östra Knoll 1:22 (2010)
Della Loved Steve (2013)
Original score for the film an Arctic Space Odyssey (2014)
Young Hawk & I (2019)


== Referanser ==


== Eksterne lenker ==
(en) Grand Island på Discogs 
(en) Grand Island på MusicBrainz 
(en) Grand Island på Songkick 
Racing Junior
Adam Raga

Adam Raga (født 6. april 1982 i Ulldecona, Tarragona) er en spansk trialkjører. Raga kjører for TRS og ble innendørs verdensmester i 2003, 2004, 2005 og 2006 samt utendørs verdensmester i 2005 og 2006.


== Eksterne lenker ==
Adam Ragas hjemmeside
Maglor

Maglor: (også kjent som Den mektige sanger) er en fiktiv fra person fra 'J.R.R. Tolkiens bok Silmarillion. 
Maglor var andre sønn av noldofyrsten Fëanor og hans hustru Nerdanel. Han ble født i Valinor i Valinors glanstid, og han var den eneste gjenlevende av Fëanors sønner i slutten av boken.
Maglor ble med de andre noldoene i landflyktighet i Beleriand, og han slo seg til slutt ned i Maglorgapet rett vest for sin brors hjem på åsen Himring.
Maglor og hans bror Maedhros klarte rett etter vredens krig å stjele de to gjenværende silmarillene. Men på grunn av noldoenes dom, var de ikke lenger verdige til å holde stenene, i stedet ble de påført uutholdelige smerter av dem. Maglor kastet derfor silmarillen i havet, og skal ifølge legenden gå langs verdens strender og synge om sitt tap. 
Maglor hadde seks brødre:

Maedhros: den Høye.
Celegorm den Fagre.
Caranthir den Dystre.
Curufin den Listige og Kraftfulle.
Amrod og Amras( tvillinger).
David Desrosiers

David Philippe Desrosiers (født 29. august 1980) er en canadisk musiker. Han er bassist og bakgrunnssanger i bandet Simple Plan. Desrosiers var den siste som kom inn i Simple Plan. 


== Tidlig liv ==
Han vokste opp i den fransktalende delen av Sept-Îles i Quebec.
Da han var 12 år ble foreldrene hans skilt og det påvirket han sterkt. Da Desrosiers var 16 lærte han engelsk.Det første bandet Desrosiers var med i, het Reset, der han var bassist og sanger. Pierre Bouvier (vokalist) og Chuck Comeau (trommer) var også medlemmer i Reset. Han var med i seks måneder før han ble med i Simple Plan i 2000.


== Musikk ==
Han er kjent for å spille trommer, bass og gitar på Simple Plan-showene. Han har spilt med noen av sine favorittband som The Used, Vendetta Red, Green Day, Good Charlotte og MxPx. Han var gjest på sesong tre av The Naked Brothers Band episode 6.


== Eksterne lenker ==
(en) David Desrosiers – kategori av bilder, video eller lyd på Commons 
(en) David Desrosiers på Internet Movie Database 
(en) David Desrosiers hos The Movie Database 
David Desrosiers på Twitter
Bora Bora

Bora Bora er en vulkansk øy og en kommune i îles Sous-le-Vent i Selskapsøyene i Fransk Polynesia i det sentrale sydlige Stillehavet. Den ligger omtrent 265 km nordvest for Tahiti. Øya er 10 km lang og 4 km bred, og er omringet av korallrev. Den har to store fjell, Otemanu på 727 meter og Pahia med tvillingtoppene på 685 meter.
Bora Bora kommune, som også omfatter atollen Tupai, hadde i 2017 et folketall på 10 605.


== Referanser ==


== Eksterne lenker ==
(en) Bora Bora – kategori av bilder, video eller lyd på Commons
Peter Leitch

Peter Leitch er en newzealandsk forretningsmann med kallenavnet «Den gale slakteren». Han har tjent seg rik på en kjede med slakterier i hjemlandet.
Han er også kjent som en filantrop i hjemlandet, og støtter også et rugbylag som heter «Warriors». 
Leitch ble i 2010 utnevnt til ridder følgesvenn av New Zealands fortjenstorden. Han ble derved adlet og fikk rett til å føre tiltaleformen sir foran sitt navn. Han har også fått The Queen's Service Order for sitt veldedige arbeid.


== Referanser ==
Tankekart

Tankekart er en nedtegning av tanker og ideer og brukes som en måte å brainstorme på. Metoden går ut på å skrive et ord eller begrep i midten av et ark og deretter skrive ord som dukker opp rundt på arket.
Tankekart (eller mind-maps på engelsk) er en måte å slippe ut tankene på i en ikke-lineær måte, slik kan man se tankene og ideene som om de er i et landskap. Teknikken ble popularisert og utviklet av Tony Buzan på 1970-tallet.


== Hvordan bruke tankekart effektivt ==
Sette ordet eller begrepet du vil undersøke i midten.
Bruke arket på langs.
Bruke aktive ord, ikke skrive setninger.
Bruke tegninger, selv enkle og primitive for å aktivisere mer av sansene.
Bruke farger, for enten å kode forskjellige deler av informasjonen (f.eks. gult for viktig, rødt for straks, blått for kan vente) eller som et dekorativt element, for å gjøre siden vakrere.
Bruke trykte bokstaver, både fordi det øker sjansene for at teksten er leselig når man vender tilbake til "kartet" etter en tid, og fordi hjernen leser trykte bokstaver annerledes enn løkkeskrift.Siden kan man sortere ut informasjonen og sette den i sammenheng. Ofte er det lettere å se hva som trengs når man har kartet foran seg, akkurat som man bruker et kart når man vil et sted for å se hvilke gater man skal gå. En ulempe ved å bruke tankekart, kan imidlertid være at mye av informasjonen blir hengende i luften.
Man kan også sette opp to eller tre stikkord på siden for å assosiere «fritt» til hvert av dem, for å se hvordan der eventuelt dukker opp sammenhenger.


== Tankekart på PC ==
Det er utviklet mange programmer for tankekart på PC, fordelen med disse er at det er lett å sende til hverandre for å dele ideer.
PC-programmer har ofte den ulempen at det en setter inn, kommer fram som disposisjoner med hierarkisk oppbygning (jfr. Wiki-tankekartet). Tankegangen bak tankekartet var å frigjøre seg fra det lineære og hierarkisk ordnede for å få aktivert begge hjernehalvdelene. Når den skapende delen av prosessen er gjennomgått, vil en iflg. Busoni oftest sitte igjen med starten på en disposisjon, dersom det er meningen å utvikle en tekst.


== Se også ==
Kreativitet
Idédugnad
Læring


== Eksterne lenker ==
Grunnleggende introduksjon til tankekart (eng)
"Hvordan lage tankekart i åtte skritt" (eng)
World Wide Brain Club - gruppe for diskussjon av tankekart og hukommelses teknikker (eng)
Mind Map Options - Utvalgte tankekart lenker (eng)
wikimindap Wikimedia som tankekart
Undergrunnsbanen

Undergrunnsbanen var tidligere betegnelsen på tunnelstrekningen mellom Majorstuen og Nationaltheatret på det vestlige forstadsbanenettet i Oslo. Strekningen ble bygget for det private selskapet A/S Holmenkolbanen, og byggearbeidene ble utført av entreprenørfirmaet F. Selmer. Den ble åpnet av Kong Haakon i 1928. 
Da de østlige t-banelinjene ble koblet sammen med det vestlige forstadsbanenettet på 1990-tallet, ble betegnelsen «t-bane» valgt som fellesbetegnelse på hele linjenettet under bakken. Det er imidlertid ikke uvanlig at både «undergrunnsbanen» og «trikken» fremdeles blir brukt om t-banelinjene i vest.


== Historie ==
Arbeidet med tunnelen mellom Majorstuen og Nationaltheatret startet allerede i 1912, men stoppet opp to år senere på grunn av politisk uklarhet rundt hvor Nationaltheateret stasjon skulle plasseres. I tillegg hadde en rekke huseiere i Hegdehaugsveien reist søksmål mot utbyggerne på grunn av alvorlige sprekkdannelser som hadde oppstått i flere bygårder over tunneltraseen. 16 år etter oppstarten, den 27. juni 1928, kunne undergrunnsbanen åpnes. I dag er strekningen trafikkert av alle t-banens linjer, og har dermed 24 avganger i timen hver vei.
Strekningen mellom Majorstuen og Nationaltheatret er rundt to kilometer lang, noe som er langt sammenlignet med vanlig stasjonavstand på t-banen i Oslo. Opprinnelig var det planlagt en stasjon ved Homansbyen, men under bygningen av tunnelen raste store steinmasser ut like under Valkyrie plass, omtrent 300 meter fra Majorstuen. Stasjonen ble derfor i stedet plassert her, men den korte avstanden til Majorstuen stasjon gjorde at Valkyrie plass stasjon ble nedlagt i 1985. Homansbyen stasjon har flere ganger blitt etterlyst fra forskjellige hold men har pr. 2022 ingen prioritet i Oslopakke 3.


== Referanser ==


== Se også ==
Fellestunnelen
T-banen i Oslo
Norgesmesterskapet i lacrosse for menn

Norgesmesterskapet i lacrosse for menn er et årlig norgesmesterskap i lacrosse.


== Mesterskap ==


== Statistikk ==


== Referanser ==


== Se også ==
Norgesmesterskapet i lacrosse for kvinner
Fylkesvei 684 (Hedmark)

Fylkesvei 684 i Hedmark gikk mellom Gjelten og Kveberg bru i Alvdal. Veien var 12,8 km lang.
2019 ble veien del av fylkesvei 2228.


== Kommuner og knutepunkter ==

 AlvdalSølndalsveien 

 Gjelten bru (Folla, 62 m)Plassmoen 

 Sølna bru (Sølna, 22 m)Moanveien 

Vestateveien 

Kvebergsveien 

   (3,7 m) Kveberg bru (Glomma, 100 m)


== Referanser ==


== Eksterne lenker ==
Vegvesenets vegkart
Haugsortering

Innenfor informatikken er haugsortering en sammenligningsbasert sorteringsalgoritme. Haugsortering er en forbedret versjon av utvelgelsesortering, og på samme måte som denne algoritmen deler den innmatningen i en sortert og en usortert region, og reduserer størrelsen på den usorterte regionen iterativt ved å dra ut de største elementene og flytte dem inn i den sorterte region. Forbedringen består av bruken av datastrukturen haug i stedet for en søken etter å finne det maksimale over lineær tid.Selv om den er tregere i praksis på de fleste datamaskiner enn en godt implementert quicksort, har den den fordel at den har en bedre kjøretid i det verste tilfelle, på kun O(n log n).
Haugsortering ble oppfunnet av J. W. J. Williams. Dette var også fødselen av haugen som datastruktur. Samme år publiserte R. W. Floyd en forbedret versjon som kunne sortere en tabell på-stedet, som en fortsetteøse av hans tidligere arbeide på tresorteringsalgoritmen.


== Referanser ==
Andreas Aabel (lege)

Morten Andreas Leigh Aabel (født 9. februar 1830 i Sogndal, død 9. mai 1901 på Gjøvik) var en norsk lege som skrev leilighetsdikt. Han er særlig kjent som forfatteren til «Se Norges blomsterdal!»
Som medisinsk student deltok Aabel aktivt i studentlivet, var medlem av «Den litterære forening» og skrev muntre viser for Studentersamfundets fester og sammenkomster. Dette gjorde ham til en meget populær «studenterdigter». En del av visene er samlet i boken Rimstubber (1862). Én av visene, «Se Norges blomsterdal!», som han diktet til en tysk folkemelodi, har holdt seg som en populær sommervise i årene etter, og er fortsatt med i mange norske sangbøker for hverdag og fest, og til bruk i skolen; eksempler: Fest- og nasjonalsanger (1950); Syng i arbeid og fest (1973); Sanger til nasjonaldagen (1987) og Bryllupsfestsangboka (1992).Aabel virket som distriktslege i Indre Sunnfjord, og bodde 1864–1876 på Falkenstein i Førde. Senere bodde han i Valdres og på Toten. Han sluttet som praktiserende lege i 1899.Han var sønn av presten Peder Pavels Aabel (1795–1869), far til skuespilleren Hauk Aabel (1869–1961) og farfar til skuespillerne Per Aabel (1902–1999) og Andreas Aabel (1911–1948).


== Verker ==
Rimstubber (1862)
Høstblomster
Rimstubber II (1896)


== Referanser ==
Jim Pugh

Jim Pugh (født 5. februar 1964 i Burbank, California) er en amerikansk tidligere profesjonell tennisspiller.
Pugh vant i løpet av sin tenniskarriere én single- og 27 doubleturneringer, 20 i double herrer og 5 mixed double. Han var som best nummer 37 (1987) på rankingen over verdens beste singlespillere og i double var han i 1989 helt på topp av listen ranket som verdens beste mannlige doublespiller.
Han vant 8 Grand Slam-turneringer, tre i double og fem mixed double. Han vant Grand Slam titler i tre av de fire Grand Slam-turneringene; fem i Australian Open, to i Wimbledon og én i US Open. 
Pugh deltok også på det amerikanske Davis Cup-laget i 1990, han spilte seks Davis Cup-kamper og vant alle. I finalen mot Australia, som USA vant, vant han doublen sammen med Rick Leach og i tillegg vant han begge singlekampene; over Pat Cash og John Fitzgerald. 


== Grand Slam-titler ==
 Australian Open:
Double herrer – 1988 (sammen med Rick Leach)
Mixed double – 1988 (sammen med Jana Novotná)
Double herrer – 1989 (sammen med Rick Leach)
Mixed double – 1989 (sammen med Jana Novotná)
Mixed double – 1990 (sammen med Natasha Zvereva) Wimbledon:
Mixed double – 1989 (sammen med Jana Novotná)
Double herrer – 1990 (sammen med Rick Leach) US Open:
Mixed double – 1988 (sammen med Jana Novotná)


== Referanser ==


== Eksterne lenker ==
(de) Jim Pugh – Munzinger Sportsarchiv 
(en) Jim Pugh – ATP-touren 
(en) Jim Pugh – ITF Tennis 
(en) Jim Pugh – Davis-cupen